विद्यार्थियों ने निकाली महिला दिवस पर रैली
राधास्वामीबाग स्थित क्यूरियस किड्स एकेडमी के विद्यार्थियों ने महिला दिवस पर रैली निकाली। इसे नगरपालिका अध्यक्ष अर्चना कुमावत, फल सब्जी व्यापार मंडल अध्यक्ष दिनेश गौरा, पार्षद राहुल शर्मा, भाजपा प्रदेश डिजिटल मीडिया प्रभारी डॉ. जितेंद्र कुमावत, पार्षद मुक्तिलाल शर्मा ने रवाना किया।ा शहर के प्रमुख मार्गों पर व्यापार मंडलों ने कई जगहों पर जलपान करवाकर स्वागत किया। रैली का तहसील कार्यालय के सामने समापन किया गया। समापन स्थल पर एएसआई इंदू शर्मा का माल्यार्पण कर स्वागत किया गया। छात्राओं द्वारा कल्पना चावला, महारानी लक्ष्मीबाई, फौजी, डाक्टर, वकील, पुलिसकर्मी बनकर अपनी भावनाएं व्यक्त की। रैली में विद्यार्थियों के संस्था निदेशक मृत्युंजय आत्रेय, प्रधानाचार्या सीमा पालावत, कोआर्डिनेटर मनोज सैनी, राहुल चौधरी, पुनीत चांदवानी, रामचंद्र श्योराण, शैलेष चौधरी आदि मौजूद थे।
hin_Deva hin_Deva